**ΣΥΝΗΜΜΕΝΟ 11**

**Ψήφος εμπιστοσύνης στην  Ελλάδα**

**DRV2021: Για πρώτη φορά στη χώρα μας το ετήσιο συνέδριο των Γερμανών τουριστικών πρακτόρων**

Η ετήσια συνάντηση της γερμανικής βιομηχανίας τουρισμού  **DRV** φιλοξενήθηκε**φέτος για πρώτη φορά στην Ελλάδα, με πρωτοβουλία του ΕΟΤ**.

Οι εργασίες πραγματοποιήθηκαν από **28 έως 31 Οκτωβρίου**στο **Costa** **Navarino της Μεσσηνίας**.

Επρόκειτο για σημαντική εξέλιξη για τον ελληνικό τουρισμό, αποτέλεσμα της επιτυχημένης διεκδίκησης της διοργάνωσης από τον **ΕΟΤ** σε αγαστή συνεργασία με την**Περιφέρεια Πελοποννήσου,**την **ΑΕGEANAIRLINES,**την**ΤΕΜΕΣ** **A.E.,**και των **ΗΑΤΤΑ/FedHATTA.**

 Η γερμανική τουριστική αγορά αποτελεί τη μεγαλύτερη "δεξαμενή" επισκεπτών και εσόδων για τον ελληνικό τουρισμό. Ενδεικτικά, το 2019 πραγματοποιήθηκαν 3,7 εκατομμύρια αφίξεις Γερμανών τουριστών, ενώ οι αντίστοιχες εισπράξεις ξεπέρασαν τα 3 δισ. ευρώ. Η διοργάνωση του ετήσιου Συνεδρίου DRV στη Ελλάδα, αποτελεί μια εξαιρετική ευκαιρία προβολής της χώρας μας  σε μία από τις μεγαλύτερες ευρωπαϊκές τουριστικές αγορές. Επίσης θα συμβάλλει δυναμικά στην προβολή του ελληνικού Συνεδριακού Τουρισμού και στην ενδυνάμωση της  εικόνας της Ελλάδας, ως  τόπου διοργάνωσης  Συνεδρίων υψηλών απαιτήσεων με διεθνή απήχηση. Γεγονός που αποτελεί βασικό άξονα της Στρατηγικής του ΕΟΤ για το έτος 2021 .

Όσον αφορά τα Ιόνια νησιά, ενδεικτικά αναφέρουμε, ότι (με στοιχεία έως 31/10/2021). στην Κέρκυρα αφίχθηκαν φέτος με πτήσεις εξωτερικού 226.380 Γερμανοί

τουρίστες, έναντι 179.309 Βρετανών!

**Το συνέδριο DRV**

 Το ετήσιο συνέδριο DRV (Σύνδεσμος Γερμανών Τουριστικών Πρακτόρων ) αποτελεί ένα **από τα σημαντικότερα τουριστικά γεγονότα παγκοσμίως**, με αρκετούς προορισμούς διεθνώς, να λαμβάνουν μέρος ως υποψήφιοι για την φιλοξενία του. Πρόκειται για ένα συνέδριο με μακρά ιστορία όπου οι συμμετέχοντες θεωρούνται διαμορφωτές γνώμης και προώθησης προορισμών. Αναμένεται να συμμετάσχουν **περισσότεροι από 450  tour operators, travelagents, εκπρόσωποι εταιρειών διαδικτύου καθώς και τουριστικοί συντάκτες**από τα σημαντικότερα Γερμανικά έντυπα**, με φυσική παρουσία**καθώς**και** μεγάλος αριθμός συμμετεχόντων **διαδικτυακά** λόγω των επιδημιολογικών περιορισμών.

**Με πρωτοβουλία της Διοίκησης του ΕΟΤ**στο Συνέδριο των Γερμανών τουριστικών πρακτόρων κλήθηκαν**να συμμετάσχουν εκπρόσωποι και άλλων Περιφερειών της χώρας,**προκειμένου να προβληθεί συνολικά η Ελλάδα στην Γερμανική αγορά**.**

**Σύμφωνα με το παραπάνω πλαίσιο, η Παράταξη μας (ΑΝΑΣΑ) , υπερψήφισε στο Περιφερειακό Συμβούλιο της 24/09/2021 τη συμμετοχή της Π.Ι.Ν στο παραπάνω συνέδριο επί της σκοπιμότητας, καταψήφισε δε το ποσόν των 15.000,00 ως υπερβολικό.**

**Διαπιστώσαμε όμως ότι στις εργασίες του συνεδρίου, δεν υπήρξε ουδεμία συμμετοχή επαγγελματιών από την Περιφέρεια μας (ιδίως Τουριστικών Πρακτόρων, ξενοδόχων, κλπ) και η Π.Ι.Ν εκπροσωπήθηκε μόνο από τον Γενικό Δ/ντή κ. Κώστα Υψηλάντη, για τις φιλότιμες προσπάθειες του οποίου δεν έχουμε αμφιβολίες, αλλά εν προκειμένω το θέμα είναι κυρίως των επαγγελματιών τουρισμού (τουρ. Πρακτόρων , ξενοδόχων, κλπ)**

**Γιατί λοιπόν δεν ενημερώθηκαν οι αρμόδιοι επαγγελματικοί φορείς της Π.Ι.Ν ως όφειλε όχι μόνον να τους ενημερώσει, αλλά και να τους διασφαλίσει και προσκλήσεις (με τέτοιο μάλιστα μεγάλο ποσόν συμμετοχής);;;**

Ως γνωστόν, οι παραπάνω επαγγελματικοί φορείς δαπανούν εξ ιδίων μεγάλα ποσά και χρόνο, προκειμένου να συναντήσουν στις εκθέσεις και σε άλλες εκδηλώσεις τους παραπάνω Γερμανούς (και όχι μόνον) πράκτορες και εν προκειμένω (τραγικό και οξύμωρο), τώρα που ήρθαν στη Χώρα μας , με τις παραπάνω περιγραφείσες προϋποθέσεις, να μείνουν μακράν του "νυμφώνος"!!